Document ID: 31996R2466

Nõukogu määrus (EÜ) nr 2466/96,
17. detsember 1996,
millega muudetakse määrust (EMÜ) nr 3508/92, millega kehtestatakse ühenduse teatavate toetuskavade ühtne haldus- ja kontrollisüsteem
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust [2]
ning arvestades, et:
määruse (EMÜ) nr 3508/92 [3] artikli 6 lõikega 2 nähakse ette, et pindalatoetuse taotlused tuleb esitada aasta esimese kvartali jooksul; komisjon võib siiski lubada liikmesriigil määrata kindlaks pindalatoetuse taotluste esitamise tähtpäev, mis jääb 1. aprilli ja nõukogu 30. juuni 1992. aasta määruse (EMÜ) nr 1765/92 (millega kehtestatakse teatavate põllukultuuride tootjatele toetussüsteem) [4] artiklites 10, 11 ja 12 nimetatud kuupäevade vahele; saadud kogemusi silmas pidades peaks liikmesriikidele jääma võimalus määrata taotluste esitamise tähtaeg kindlaks omal vastutusel, ilma et selleks oleks vaja komisjoni luba, võttes eelkõige arvesse aega, mis kulub kõikide asjakohaste andmete kättesaadavaks tegemiseks toetuse nõuetekohase haldamise, finantsjuhtimise ja kontrollimise eesmärgil;
määruse (EMÜ) nr 3508/92 artikli 13 lõikega 1 nähakse ette, et kõiki ühtse haldus- ja kontrollsüsteemi osi tuleb kohaldada hiljemalt alates 1. jaanuarist 1996; eelkõige põllumajanduslike maatükkide tärktunnussüsteemi ja andmebaaside loomise osas saadud kogemusi silmas pidades tuleks kõnealust tähtaega lükata edasi ühe aasta võrra;
ühtse haldus- ja kontrollsüsteemi lõpliku sisseseadmise tagamiseks vajalikke märkimisväärseid investeeringuid silmas pidades tuleks ajavahemikku, mille eest võib anda ühenduse rahalist toetust, pikendada ühe aasta võrra,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3508/92 muudetakse järgmiselt.
1. Artikli 6 lõige 2 asendatakse järgmisega:
"2. Pindalatoetuse taotlused tuleb esitada liikmesriigi poolt kindlaks määratavaks tähtpäevaks, mis ei tohi olla hilisem määruse (EMÜ) nr 1765/92 artiklites 10, 11 ja 12 nimetatud kuupäevadest.
Kõikidel juhtudel peetakse tähtpäeva kindlaksmääramisel muu hulgas silmas aega, mis on vajalik kõikide asjakohaste andmete kättesaadavaks tegemiseks toetuse nõuetekohase haldamise, finantsjuhtimise ja artikliga 8 ettenähtud kontrollimise eesmärgil."
2. Artikli 10 lõiget 2 muudetakse järgmiselt:
a) esimene lõik asendatakse järgmisega:
"Ühenduse rahalist toetust antakse viieks aastaks alates 1992. aastast selleks otstarbeks eraldatud summade piires.";
b) kolmas lõik asendatakse järgmisega:
"Kogusumma jagatakse liikmesriikide vahel järgmiselt:
- 1995. aastal:
Belgia | 2,2 % |
Taani | 2,3 % |
Saksamaa | 9,2 % |
Kreeka | 8,0 % |
Hispaania | 16,5 % |
Prantsusmaa | 13,3 % |
Iirimaa | 4,2 % |
Itaalia | 18,1 % |
Luksemburg | 0,6 % |
Madalmaad | 2,8 % |
Austria | 3,3 % |
Portugal | 5,3 % |
Soome | 2,7 % |
Rootsi | 2,4 % |
Ühendkuningriik | 9,1 % |
- 1996. aastal:
Belgia | 1,8 % |
Taani | 1,9 % |
Saksamaa | 7,7 % |
Kreeka | 6,7 % |
Hispaania | 13,7 % |
Prantsusmaa | 11,1 % |
Iirimaa | 3,5 % |
Itaalia | 15,1 % |
Luksemburg | 0,5 % |
Madalmaad | 2,3 % |
Austria | 9,3 % |
Portugal | 4,4 % |
Soome | 7,6 % |
Rootsi | 6,8 % |
Ühendkuningriik | 7,6 % |
- 1997. aastal:
Austria | 39,3 % |
Soome | 32,1 % |
Rootsi | 28,6 %;" |
c) neljandale lõigule lisatakse järgmine lause:
"Kasutamata assigneeringud võib käesolevas määruses sätestatud tingimustel siiski ümber jaotada liikmesriikidele, kes neid taotlevad."
3. Artikli 13 lõike 1 punkt b asendatakse järgmisega:
"b) muude artiklis 2 osutatud osade suhtes hiljemalt alates:
- 1. jaanuarist 1998 Austria, Soome ja Rootsi puhul,
- 1. jaanuarist 1997 teiste liikmesriikide puhul."
Artikkel 2
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Artikli 1 punkti 2 kohaldatakse alates 1. jaanuarist 1996.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 1996

Labels: 4
19
5
6